SUPER เด้ง 4% จ่อชิงเค้ก “โรงไฟฟ้าขยะ” 100 MW หลัง “กพช.” เคาะซื้อ
SUPER เด้ง 4% จ่อชิงเค้ก “โรงไฟฟ้าขยะอุตสาหกรรม” 100 เมกะวัตต์ อัตรา 6.08 บาทต่อหน่วย หลัง “กพช.” มีมติเคาะซื้อ
SUPER เด้ง 4% จ่อชิงเค้ก “โรงไฟฟ้าขยะอุตสาหกรรม” 100 เมกะวัตต์ อัตรา 6.08 บาทต่อหน่วย หลัง “กพช.” มีมติเคาะซื้อ
23 มิ.ย. 2565

ผู้สื่อข่าวรายงานว่าวันนี้ (23 มิ.ย.2564) ราคาหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 10:26 น. อยู่ที่ระดับ 0.77 บาท เพิ่มขึ้น 0.03 บาท หรือ 4.05% โดยทำจุดสูงสุดที่ 0.77 บาท และทำจุดต่ำสุดที่ 0.75 บาท ด้วยมูลค่าการซื้อขาย 72.98 ล้านบาท

สำหรับราคาหุ้น SUPER ที่ปรับตัวขึ้นมาบนกระดานคาดจะมาจากการที่นักลงทุนเข้ามาเก็งกำไรหลังมีข่าวที่ประชุมคณะกรรมการนโยบายพลังงานแห่งชาติ (กพช.) มีมติเห็นชอบหลักการการรับซื้อไฟฟ้าและอัตรารับซื้อไฟฟ้าจากขยะอุตสาหกรรมในรูปแบบ Feed-in Tariff (FiT) สำหรับปี 2565 ตามแผนการเพิ่มการผลิตไฟฟ้าจากพลังงานสะอาด ภายใต้แผนพัฒนากำลังการผลิตไฟฟ้าของประเทศไทย พ.ศ. 2561-2580 ฉบับปรับปรุงครั้งที่ 1 (PDP2018 Rev.1) ในช่วงปี 2564-2573 ปริมาณ 100 เมกะวัตต์ ในอัตรา 6.08 บาทต่อหน่วย (ไม่รวมอัตรา FiT Premium) สำหรับผู้ผลิตไฟฟ้าขนาดเล็กมาก (VSPP) และกำหนดวันจ่ายไฟฟ้าเข้าระบบเชิงพาณิชย์ (SCOD) ในปี 2569 จึงคาดอาจเป็นส่วนสนับสนุนที่ทำให้ราคาของ SUPER ปรับขึ้นบนกระดาน เนื่องจากมีโอกาสคว้าโครงการโรงไฟฟ้าขยะที่คาดว่า กกพ. จะเปิดรับซื้อได้เร็ว ๆ นี้
อย่างไรก็ดีก่อนหน้านี้บริษัทฯ ได้เข้าซื้อหุ้นบริษัท เอเซีย พรีซิชั่น จำกัด (มหาชน) หรือ APCS ในสัดส่วน 13% ของหุ้นทั้งหมด มูลค่าทั้งหมดไม่เกิน 625.26 ล้านบาท โดยสาเหตุการเข้าซื้อเนื่องจากเล็งเห็นโอกาสและศักยภาพในการเติบโต อีกทั้งยังเป็นการ Synergy ธุรกิจ โดยเฉพาะธุรกิจรับเหมาก่อสร้างพลังงานทางเลือก (EPC) ทั้งลม แดด และขยะ ซึ่ง APCS มีความเชี่ยวชาญในงานการก่อสร้างโรงไฟฟ้าที่มีประสิทธิภาพ ขณะเดียวกันสอดคล้องกับแผน SUPER ที่อยู่ระหว่างการขยายการลงทุนด้านพลังงานทดแทน ทั้งในประเทศ และประเทศเวียดนาม